एच ए एल के पुराने प्रभागों में से ओवरहॉल प्रभाग भी एक है, जिसकी स्थापना दिसंबर 1940 में हुई थी । भारत में एयरक्राफ्ट उद्यम के विकास में प्रारंभिक दिनों से प्रभाग शामिल है । 1942 और 1945 के बीच के कालावधि में प्रभाग ने लिबरेटर, फोर्ट्रेस, मिशेल, डकोटा, कर्टिस, कमांडो और पीएसवाई कैटलिना एम्फिबियान एयरक्राफ्ट जैसे बहुरूपी एयरक्राफ्ट का अनुरक्षण और मरम्मत किया है । 1947 के बाद, प्रभाग ने अपनी गतिविधियों को प्रमुख रूप से भारतीय वायुसेना और भारतीय नौसेना के प्रमुख एयरक्राफ्टों के मरम्मत के लिए ही अपना लक्ष्य केंद्रित किया है । साथ ही भारतीय वायुसेना और नौ सेना अड्डों में एयरक्राफ्ट के लिए प्रथम तथा द्वितीय श्रेणी के अनुरक्षण संबल प्रदान कर रहा है ।